[{"text_idx": "#000005", "text": "Yn Awst eleni bues i\u2019n ffodus iawn i gael staffio taith arbennig i Batagonia yn eu blwyddyn dathlu 150 mlynedd ers i\u2019r fintai gyntaf ymfudo yno. Y prosiect oedd, Taith sioe \u2018Mimosa\u2019, drama wedi\u2019i ysgrifennu gan Tim Baker o Theatr Clwyd a\u2019r gerddoriaeth gan Dyfan Jones. Prosiect ar y cyd rhwng Urdd Gobaith Cymru, Mentrau Iaith a Theatr Clwyd. Roedd y cast yn gyfunaid o bedwar actor proffeisynol, un deg chwech person ifanc o Gymru a dau person ifanc o Patagonia."}, {"text_idx": "#000006", "text": "Hanes pobl y fintai gyntaf yw sioe \u2018Mimosa\u2019, a\u2019u rhesymau am fentro i ochor arall y byd i ddechrau \u2018Cymru newydd\u2019. Mae\u2019r sgript yn esbonio anawsterau\u2019r cyfnod yng Nghymru, y diweithdra, gormes gan Loegr a\u2019r landlordiaid. Clywn am syniad Michael D. Jones i sefydlu Cymru Gymreig ym Mhatagonia, clywn am y teuluoedd a mentrodd, clywn am y babanod fu farw a\u2019r babanod a gafodd eu geni ar gwch Y Mimosa, hen glipar te."}, {"text_idx": "#000007", "text": "Ond hanes ein taith ni oedd hyn, criw o staff a phobl ifanc Cymru yn mynd a\u0302 drama am hanes Patagonia draw i\u2019r gymuned ym Mhatagonia! Ar waha\u0302n i\u2019r perfformio, cefais gyfle i weld morfilod, blasu Asado, ymweld a\u0302 thraeth y glanio, cael te Cymreig mewn ty\u0302 te, siarad hefo Cymru Patagonia am eu hanes a\u2019u bywyd yno. Wrth deithio\u2019r paith gwelais Gaucho\u2019s Patagonia, Fflamingos, yr Andes llawn eira a chant a mil o bethau eraill hefyd."}, {"text_idx": "#000009", "text": "Roedd pob eiliad o\u2019r daith yn anhygoel. Yn wir ichi, gallaf ond annog mwy o staff y Mentrau Iaith i ymgeisio i fod yn staff ar deithiau ieuenctid tebyg yn y dyfodol."}]